Záznam z rokovania Ústrednej povodňovej komisie 20.8.2001 

Prítomní: podľa prezenčnej listiny

	Rokovanie otvoril a viedol predseda Ústrednej povodňovej komisie (ďalej len ÚPK) minister pôdohospodárstva Ing. Pavel Koncoš. Stručne oboznámil prítomných s úlohou od predsedu vlády SR predložiť Správu o povodniach v roku 2001 na rokovanie vlády SR ako aj s obsahom Správy. Na rokovaní s predsedom vlády niektorí členovia vlády odporúčali, aby Správa obsahovala aj Správu o povodniach v roku 2000. 
	Predseda ÚPK upozornil, že vzhľadom na každoročný výskyt povodní nie je možné len konštatovať, že nie sú zdroje na úhradu nákladov na záchranné a zabezpečovacie práce a na odstraňovanie povodňových škôd, ale je potrebné urýchlene prijať systémové riešenie, ktorým by mohol byť fond protipovodňovej ochrany. Zdrojmi fondu by mohli byť: časť daní obcí, časť poplatkov za odber vody, príspevky poisťovní, bankové úvery a pôžičky, dotácie zo štátneho rozpočtu, úroky z prostriedkov fondu, dary a príspevky od právnických a fyzických osôb. Tento fond by spravoval Slovenský vodohospodársky podnik, š.p. Banská Štiavnica, ktorý by uhrádzal náklady na záchranné a zabezpečovacie práce a škody po schválení návrhu na odškodnenie v Ústrednej povodňovej komisii. Problémy s uhrádzaním nákladov na vykonané záchranné a zabezpečovacie práce môžu mať za následok, že firmy, ktoré neboli povodňou priamo ohrozené, ale vlastnia potrebné mechanizmy sa budú účasti na týchto prácach v budúcnosti vyhýbať.
	Predseda ÚPK potom otvoril diskusiu.
Zástupca Ministerstva obrany SR upozornil, že použitie Armády SR v prípade živelných pohrôm je možné len so súhlasom vlády SR, čo má zásadný vplyv na operatívnosť nasadenia týchto jednotiek. ÚPK odporúča, aby sa legislatívne upravili kompetencie Ministerstva obrany SR tak, aby v prípade nevyhnutnosti pomoci Armády SR bola táto pomoc operatívna.
Zástupca Armády SR upresnil počet nasadených príslušníkov Armády SR.
	Zástupca Ministerstva hospodárstva SR odporučil rozšíriť ÚPK o predsedu Správy štátnych hmotných rezerv ako aj doplniť TŠ ÚPK o zástupcu tejto správy. Zároveň odporučil upraviť havarijné plány organizácií v rezorte MP SR, MH SR a MDPaT SR tak, aby bola v týchto organizáciách dostatočná zásoba materiálov a prostriedkov pre prípad krízových situácií na základe skúseností z ostatných rokov. Taktiež odporučil legislatívne upraviť poskytovanie príspevku na bývanie pre sociálne odkázaných aj na účely poistenia obydlí.
	Zástupkyňa Ministerstva práce, sociálnych vecí a rodiny SR upozornila, že nie všetci sociálne odkázaní občania sú poberateľmi príspevku na bývanie.
	V priebehu zasadnutia sa dostavil zástupca Ministerstva financií SR, ktorý vo svojom vystúpení upozornil na niektoré nepresnosti v číslach v predloženom materiále a navrhol spôsob,  akým by sa mohli uhradiť náklady na záchranné a zabezpečovacie práce	 v roku 2001. Zdrojom by mali byť finančné prostriedky získané zrušením uznesenia vlády SR č. 395/2001. K možnosti vytvorenia fondu povodňovej ochrany uviedol zástupca MF SR, že na základe Auditu štátnej správy sa zrušia všetky fondy a ich činnosť bude zabezpečovať štátna pokladnica. Považuje preto za možné vytvoriť takýto fond, resp. fondy ako fondy rezortné, na ktoré by však štátny rozpočet neprispieval.
	Zástupca MDPaT SR navrhol zrušiť 7 %-nú reguláciu transferu zo štátneho rozpočtu na výstavbu ciest (900 mil. Sk), čo predstavuje 63,0 mil. Sk.
	Ministerstvo pôdohospodárstva SR bude riešiť škody v poľnohospodárskych subjektoch v zmysle zákona č. 240/1998 z 13. mája 1998 podľa § 2, ods. 1, písm. e) a v súlade s § 26 a 27 Výnosu MP SR č. 3809/2/2000/100 z 18.12.2000. Na tieto tituly je na rok 2001 vyčlenená čiastka 69 mil. Sk na § 26 a 130 mil. Sk na § 27. V týchto čiastkach je zahrnutá aj možnosť riešiť úhradu časti poistného pri prípadných škodách spôsobených veľmi nebezpečnými nákazami, a to do výšky 20 % zaplateného poistného. Predpokladaná čiastka na poskytnutie takejto dotácie bude v roku 2001 do výšky 30 mil. Sk. Poľnohospodárske subjekty podajú svoje žiadosti na príslušné regionálne odbory MP SR. 
	V záveroch predseda ÚPK uložil vodohospodárskej sekcii MP SR upraviť správu v zmysle akceptovaných pripomienok jednotlivých členov ÚPK. V spolupráci so sekciou poľnohospodárskej politiky a rozpočtu MP SR doplniť návrh uznesenia vlády SR. Takto upravenú správu predložiť na rokovanie vlády 22.8.2001. Zároveň uložil vodohospodárskej sekcii vypracovať na rokovanie vlády SR správu s návrhom na rozšírenie Ústrednej povodňovej komisie o predsedu Štátnych hmotných rezerv a Technický štáb ÚPK o povereného zástupcu Štátnych hmotných rezerv.  

Bratislava 20.8.2001 
Zapísal: Ing. Supek, tajomník ÚPK
Kvantifikácia škôd spôsobených povodňami v roku 2001 do konca júla		
v tis. Sk		
														
 	 	Náklady na	 	 	 	 	 	 	 	Škody spolu	Náklady a škody celkom 		
 	záchranné práce	z toho:	zabezpečovacie práce	 	Škody na majetku	 				
 		mzdy	činnosť pov. orgánov		štátu	obyvateľov spolu	z toho na domoch, bytoch a byt. zariadení	obcí	z toho na miestnych komunikáciách	iných subjektov				
Kraje spolu	44 720	2 941	0	0	42 453	136 568	98 435	418 001	261 286	10 998	608 020	652 740		
v tom:	 	 	 	 	 	 	 	 	 	 	 	 		
Trnavský	30	23	 	 	 	1 166	 	1	 	 	1 167	1 197		
Trenčiansky	45	40	 	 	 	 	 	800	800	 	800	845		
Žilinský	22 124	2 149	 	 	10 800	39 100	20 970	210 878	129 889	 	260 778	282 902		
Ban.-bystrický	643	139	 	 	 	3 600	2 700	6 100	3 700	50	9 750	10 393		
Prešovský	21 274	547	 	 	31 653	88 951	72 948	183 471	111 005	9 155	313 230	334 504		
Košický	604	43	 	 	 	3 751	1 817	16 751	15 892	1 793	22 295	22 899		
Rezorty spolu 	12 036	450	0	32 110	961 522	 	 	 	 	388 816	1 350 338	1 394 484		
v tom:	 	 	 	 	 	 	 	 	 	 	 	 		
MDPT SR	12 027	441	 	 	272 145	 	 	 	 	 	272 145	284 172		
MH SR	 	 	 	 	26 900	 	 	 	 	 	26 900	26 900		
MP SR	 	 	 	32 091	628 115	 	 	 	 	388 816	1 016 931	1 049 022		
v tom:				 							 	 		
poľnohosp.	 	 	 	 	 	 	 	 	 	382 346	382 346	382 346		
vodné hosp.	 	 	 	29 935	547 526	 	 	 	 	 	547 526	577 461	Príloha č. 1                k uzneseniu vlády SR č. ... /2001	
lesné hosp.	 	 	 	2 156	80 589	 	 	 	 	6 470	87 059	89 215		
MV SR	252	109	 	 	 	 	 	 	 	 	0	252		
MO SR	84	64	 	19	33 524	 	 	 	 	 	33 524	33 627		
MŽP SR	9	9	 	 	838	 	 	 	 	 	838	847		
CELKOM	56 756	3 391	0	32 110	1 003 975	136 568	98 435	418 001	261 286	399 814	1 958 358	2 047 224